דייוויד ברין

דייוויד גלן ברין (באנגלית: David Glen Brin,‏ 6 באוקטובר 1950) הוא סופר מדע בדיוני יהודי אמריקאי ומדען. דוקטור ופרופסור לאסטרופיזיקה, ששימש יועץ לנאס"א. זכה במספר פרסים בתחום המדע הבדיוני: פרס הוגו, פרס נבולה פרס לוקוס ופרס קמפבל. נולד ב-1950 בעיר גלנדייל (קליפורניה), בן שני (מתוך שלושה), לזוג יהודי שנישא עשר שנים קודם לכן, סלמה (לבית סטון) ברין (1918–2010) והרב ברין (1915–2003). האב הרב ברין היה צאצא למהגרים יהודים מפולין ומרוסיה, סופר, משורר ועיתונאי, שהירבה לעסוק בנושאים יהודיים. אחד מספריו הידועים ביותר של האב היה Shouting for Justice: The Journey of a Jewish Journalist Across the Century of Hitler and Israel, אוטוביוגרפיה, שיצאה לאור ב-2003, שנת פטירתו. ב-1973 קיבל ברין תואר ראשון - בוגר במדעים באסטרופיזיקה מהמכון הטכנולוגי של קליפורניה. ב-1978 קיבל תואר שני - מוסמך בפיזיקה שימושית וב-1981 קיבל דוקטורט במדעי החלל. את שני התארים האחרונים הוא קיבל מאוניברסיטת קליפורניה בסן דייגו. החל משנת 2010 הוא חבר במכון לאתיקה וטכנולוגיות מתפתחות (Institute for Ethics and Emerging Technologies). נשוי ואב לשני ילדים. ברין מגדיר את עצמו כעתידן והוא מביא לידי ביטוי את השקפת עולמו בספרים שכתב. ברין ידוע בעיקר בסדרת הספרים שיצר עולם הרימום שפורסמה בשתי טרילוגיות. בסדרה זו יצר יקום בדיוני, המתקיים יותר ממיליארד שנים, ומשתרע על פני חמש גלקסיות ובו גזע של יצורים לא יכול להגיע לתבונה מבלי שגזע אחר יחליט לקחת אותו תחת חסותו ולרומם אותו בעזרת הנדסה גנטית. גזע שרומם הופך ללקוח של הגזע שרומם אותו ונעשה משועבד לו למאה אלף שנים כדי לשלם את חובו לגזע הפטרון. מעמדו וחשיבותו של גזע גלקטי בקרב הגזעים השונים נקבע לפי חשיבות הגזע הפטרון שלו ושושלת הגזעים הפטרונים שלו, ולפי רשימת הלקוחות שרומם ומספרם. היחידים שהגיעו לתבונה מבלי שיהיה להם גזע פטרון או לפחות בלי שנודע מי היה המרומם שלהם, הם בני האדם ולכן הם נקראים "יתומי פרא" ונחשבים נחותים בקרב הגזעים האחרים. בני האדם בתורם רוממו את השימפנזים ואת הדולפינים ובהסתר הם עובדים על רימום הגורילות. בני האדם הם ליברלים ביחס ללקוחותיהם וגישתם זו יוצרת בעיה לגזעים האחרים. אחת התעלומות המעסיקה את הגזעים השונים היא מי רומם את האנושות. הסדרה נותנת דגש לחשיבות שימור הסביבה והיא כוללת את הספרים הבאים, שרק חלקם תורגמו לעברית: Sundiver - פורסם ב-1980 Startide Rising – פורסם ב-1983. תורגם לעברת בשם "גאות הכוכב" – יצא בהוצאת אופוס בשנת 1999. הספר זכה בפרסי הוגו, נבולה ולוקוס The Uplift War – פורסם ב-1987, תורגם לעברית בשם מלחמת הרימום. יצא לאור בהוצאת אופוס בשנת 1999. הספר זכה בפרסי הוגו ולוקוס והיה מועמד בפרס נבולה Brightness Reef – פורסם בשנת 1995. היה מועמד לפרסי הוגו ולוקוס Infinity's Shore – פורסם בשנת 1996 Heaven's Reach – פורסם בשנת 1998 סיפור קצר נוסף המהווה חלק מהסדרה, Life in the extreme‏ (1998) תורגם לעברית על ידי רחביה ברמן בשם "החיים על הקצה" ויצא לאור בקובץ סיפורים מיטב סיפורי המדע הבדיוני בהוצאת אופוס, 2002. ברין כתב ספרים רבים נוספים שאינם חלק מסדרה, ספרים קצרים ורומנים גרפיים. אחד מהספרים שכתב היה The Postman שנכתב בשנת 1985. על בסיס הספר הופק סרט באותו שם בכיכובו ובביומו של קווין קוסטנר. בשנת 1988 כתב את ספר העיון The Transparent Society המעלה את השאלה האם הטכנולוגיה תאלץ אותנו לבחור בין פרטיות וחופש. בספר זה השתמש בביטוי החברה השקופה . בשנת 1990 כתב את הספר Earth (כדור הארץ) המתאר את האנושות בשנת 2038, שבה חורים שחורים זעירים מיוצרים ונחקרים במעבדות. גם הגרם השמימי שגרם לאירוע טונגוסקה מוצג בספר זה כחור שחור, אלא שהוא מתואר שם כחור שחור טבעי וגדול יותר. הספר היה מועמד לפרס הוגו ופרס לוקוס. ביחד עם גרג בר וגרגורי בנפורד כתב ברין טרילוגיה של ספרים מקדימים לטרילוגיית המוסד של אסימוב בשנת 2004 יצא בעברית ספרו אנשי הכבשן (Kiln People) שפורסם בשנת 2002. הספר היה מועמד לפרסי הוגו, לוקוס קלארק וקמפבל. זוכה פרס נבולה לרומן הטוב ביותר לשנת 1983 זוכה פרס הוגו לרומן הטוב ביותר לשנים 1984, 1988 זוכה פרס לוקוס לרומן המדע הבדיוני הטוב ביותר לשנים 1984, 1986, 1988 כוכב הלכת המינורי 5748 Davebrin שהתגלה על ידי אלינור הלין ב-1991 נקרא על שמו. מדיה וקבצים בנושא דייוויד ברין בוויקישיתוף אתר האינטרנט הרשמי של דייוויד ברין דייוויד ברין, ברשת החברתית פייסבוק דייוויד ברין, ברשת החברתית אקס (טוויטר) דייוויד ברין, ברשת החברתית LinkedIn דייוויד ברין, סרטונים בערוץ היוטיוב דייוויד ברין, הבלוג הרשמי דייוויד ברין, ברשת החברתית Goodreads דייוויד ברין, באתר פינטרסט דוד ברין, דף שער בספרייה הלאומית בקורת על הספר אנשי הכבשן באתר "אגודה ישראלית למדע בדיוני ופנטסיה" רמי שלהבת ביקורת על הספרים מלחמת הרימום וגאות הכוכב באתר "בלי פאניקה" אמנון סטופ, האיש שהרים עולם על דייוויד ברין וספריו באתר אגודה ישראלית למדע בדיוני ולפנטסיה. John W. Campbell Memorial Award for Best Science Fiction Novel "Herb Brin: Remembering a Remarkable Man", הבלוג של דייוויד ברין, 2013 דייוויד ברין משוחח על ספרו והסרט שנעשה על בסיס הספר, The Postman (5748) Davebrin In: Dictionary of Minor Planet Names. Springer. 2003. doi:10.1007/978-3-540-29925-7_5421. ISBN 978-3-540-29925-7.